इस काल में लघुकथा विषयक प्रकाशित सामग्री का लेखा–जोखा काफी अच्छा है। जैसे 1970 से 1980 तक लघुकथा संग्रह–10, लघुकथा संकलन–9, लघुकथा विशेषांक–38 एवं 150 विभिन्न पत्र–पत्रिकाओं में लघुकथाएं प्रकाशित हुई। इन दस वर्षों में कुल मिलाकर 4715 लघुकथाएँ लिखी गई। इसी प्रकार 1980 से 1990 तक लघुकथा संग्रह–57, लघुकथा संकलन–93 प्रकाशित हुए और राष्ट्रीय स्तर की लगभग 50 पत्रिकाओं ने लघुकथा विशेषांक, लघुकथाएं एवं लघुकथा विषयक सामग्री प्रकाशित कर लघुकथा के प्रचार–प्रसार एवं लघुकथा को आम जन तक पहुँचाने में महत्त्वपूर्ण योगदान किया।